Publication: Magyar Közlöny
Issue: MK-2002-16 (Year: 2002, Number: 16)
Era: 1990-2004
Section: Az államháztartás pénzügyi rendszerének továbbfejlesztési irányairól szóló 2064/2000. (III. 29.) Korm. határozat
Paragraph Index: 233

Az államháztartás pénzügyi rendszerének továbbfejlesztési irányairól szóló 2064/2000. (III. 29.) Korm. határozat szerint a jövõben fokozottan szükséges ösztönözni a haté- 2002/16. szám konyabb, a kiadások teljesítéséhez igazodó intézményfinanszírozást helyi szinten is. A támogatandó kincstári finanszírozási rendszerben az önkormányzat a jelenleg önálló bankszámlával rendelkezõ intézményeinek pénzforgalmát — legfeljebb OEP körbe tartozó intézménye, a kistérségi társulás és a helyi kisebbségi önkormányzat gazdálkodásának lebonyolítására szolgáló önálló bankszámlá(ko)n kívül — egyetlen költségvetési elszámolási számla alkalmazásával saját pénzforgalmához kapcsolja úgy, hogy az intézménynek egyébként adott gazdálkodási jogkörök gyakorlását az intézmény egyedi azonosítását is szolgáló alszámlával biztosítja, az afölötti rendelkezési jog szabályozásával. [Az önkormányzat az intézményi önálló számlák megszüntetésérõl való döntés keretében felülvizsgálja az egyes intézmények — fennálló — adóalanyiságának indokoltságát és dönt annak további fenntartásáról vagy megszüntetésérõl (pl. áfa).] Az az intézmény, amely továbbra is a saját nevében adóalany marad, az új pénzforgalmi — egyedi azonosítására alkalmas — alszámla számát, valamint a megszüntetendõ számlaszámát az APEH által rendszeresített 02202. számú adatmódosító nyomtatványon jelenti be az adóhatóságnak. Ezzel az önkormányzat olyan finanszírozási rendszert hoz létre, melynek keretében az általa fenntartott költségvetési szervek pénzeszközeit a helyi önkormányzat közvetlenül a költségvetési elszámolási számlájához kapcsolódó alszámlákon az önkormányzati kincstári módszerrel biztosítja. A kincstári rendszer mûködésének helyi szabályozásához a következõ megoldás ajánlott: — Az önkormányzati kincstári körbe tartozó költségvetési szerv részére az önkormányzati költségvetési támogatás rendelkezésre bocsátása elõirányzat-felhasználási keret meghatározásával történhet. — Az elõirányzat-felhasználási keret ütemezését, az attól való eltérési lehetõség mértékét és az automatikusan teljesíthetõ kiadásokat (pl. üzemzavar-elhárítás) a jóváhagyott költségvetésben megállapított kiadási és bevételi elõirányzat várható teljesülésére figyelemmel a helyi önkormányzat képviselõ-testülete rendeletében szabályozott módon kell megállapítani. — Az önkormányzati kincstári körbe tartozó költségvetési szerv a számára meghatározott elõirányzat-felhasználási keret feletti rendelkezési jog megadásától függõen és keretösszeg erejéig, az önkormányzat rendeletében meghatározott eljárás szerint rendelkezhet elõirányzatai felett. — A központi költségvetésbõl származó évközi többletbevételekkel a képviselõ-testület felhatalmazása alapján az egyes költségvetési szervek keretei az éves költségvetési rendeletben adott felhatalmazás és ütemezés szerint automatikusan megemelhetõk. A többletbevételrõl a képviselõ-testület tájékoztatása és a költségvetési rendelet

Source: https://magyarkozlony.hu/hivatalos-lapok/3f3edf73eaff3f5c3ed5e51f5af159acc8af8435/dokumentumok/d8520cc16a3e1c3ff071f2dfd7c923321a033f20/letoltes